River Deep – Mountain High

Το River Deep – Mountain High είναι τραγούδι του Άικ και της Τίνα Τέρνερ, ηχογραφημένο στο Λος Άντζελες το 1965. Το τραγούδι κυκλοφόρησε σε μορφή δίσκου βινυλίου 7", τον Μάιο του 1966, ανεβαίνοντας στο # 3 των βρετανικών τσαρτ και το # 88 των αντίστοιχων αμερικανικών, ενώ συμπεριλήφθηκε στον ομώνυμο δίσκο, ο οποίος δεν κατάφερε να μπει στο αμερικανικό Top-100. Το σινγκλ βραβεύθηκε ως ασημένιο από την ΒΡΙ.British single certifications – Ike & Tina Turner – River Deep Mountain High

Η παραγωγή έγινε από τον Φιλ Σπέκτορ και χρειάστηκαν πάνω από 20 μουσικοί και επιπλέον, 20 τραγουδιστές για δεύτερα φωνητικά, ενώ ο Σπέκτορ ζήτησε από την Τίνα Τέρνερ να τραγουδήσει το συγκεκριμένο κομμάτι πάρα πολλές φορές μέχρι να βρεθεί η κατάλληλη εκτέλεση, όπως έχει δηλώσει η ίδια. Σύμφωνα με δηλώσεις του κιθαρίστα Άικ Τέρνερ, το τραγούδι δεν γνώρισε επιτυχία στις Ηνωμένες Πολιτείες γιατί είχε ποπ ήχο από μία τραγουδίστρια των rhythm and blues. Οι ηχογραφήσεις του τραγουδιού, απεικονίζονται στην ταινία What's Love Got to Do with It (1993).River Deep Mountain High στο Discogs

Το αμερικανικό περιοδικό Rolling Stone, κατέταξε το River Deep – Mountain High στην 33ή θέση στη λίστα των καλύτερων τραγουδιών όλων των εποχών.

Μουσικοί
Οι μουσικοί οι οποίοι ηχογράφησαν την αρχική έκδοση του River Deep – Mountain High ήταν οι εξής:

 Τίνα Τέρνερ - φωνητικά
 Λίον Ράσελ - πλήκτρα
 Τζιμ Χορν - σαξόφωνο
 Μπάρνεϊ Κέσελ - κιθάρα
 Γκλεν Κάμπελ - κιθάρα
 Τζιμ Γκόρντον - τύμπανα
 Ερλ Πάλμερ - τύμπανα
 Κάρολ Κέι - μπάσο
 Φρανκ Καπ - κρουστά

Διασκευές
Το River Deep – Mountain High έχει διασκευαστεί από πάρα πολλούς καλλιτέχνες. Το 1967, διασκευάστηκε από τους Αυστραλούς Easybeats, το 1968, από τους The Animals φθάνοντας στο #112 των αμερικανικών τσαρτ, ενώ τον Φεβρουάριο του 1969 κυκλοφόρησε μία δεκάλεπτη εκδοχή του κομματιού από τους Deep Purple, η οποία έφθασε στο #53 των αμερικανικών και το #42 των καναδικών τσαρτ.

Οι Supremes της Νταϊάνα Ρος μαζί με τους Four Tops, κυκλοφόρησαν το 1971 σε μορφή σινγκλ το River Deep – Mountain High, ανεβαίνοντας στο #11 των βρετανικών και το #14 των αμερικανικών τσαρτ. Άλλες εκτελέσεις του κομματιού έχουν κάνει οι Saints, οι Top of the Poppers, οι Waves, οι Erasure, η τραγουδίστρια των Eurythmics, Άνι Λένοξ, ο Νιλ Ντάιαμοντ, η Σελίν Ντιόν, ο Meat Loaf, η Νάγια Ριβέρα και η Άμπερ Ράιλι (#41 στις ΗΠΑ και #45 στη Βρετανία), ενώ η Μπόνι Τάιλερ παίζει στις ζωντανές της εμφανίσεις το κομμάτι, μαζί με την Ντόλι Πάρτον.

Θέσεις τσαρτ
Έκδοση των Ike & Tina Turner

Επίσημη κυκλοφορία: Μάιος 1966
XώραΘέσηΙσπανία1Ηνωμένο ΒασίλειοIKE & TINA TURNER | full Official Chart History3ΟλλανδίαDutchcharts.nl – Ike & Tina Turner – River Deep - Mountain High9ΒέλγιοUltratop.be – Ike & Tina Turner – River Deep - Mountain High26ΚαναδάςTop RPM Singles: Issue 5756." RPM. Library and Archives Canada 62Ηνωμένες ΠολιτείεςTina Turner | Billboard 88Έκδοση των Deep Purple

Επίσημη κυκλοφορία: 21 Φεβρουαρίου 1969
XώραΘέση ΚαναδάςRPM - Library and Archives Canada, River Deep - Mountain High   42 Ηνωμένες ΠολιτείεςDeep Purple | Billboard  53 Αυστραλία   81

 Παραπομπές 

Κατηγορία:Τραγούδια των Deep Purple
Κατηγορία:Τραγούδια του 1966
Κατηγορία:Singles του 1968
Κατηγορία:Singles του 1969
Κατηγορία:Singles του 1970
Κατηγορία:Singles του 1971
Κατηγορία:Singles του 1966
Κατηγορία:Τραγούδια των The Animals
Κατηγορία:Singles της Motown
Κατηγορία:Αγγλόφωνα τραγούδια